REPUBLIKA HRVATSKA

ZAGREBAČKA ŽUPANIJA

OPĆINA BRDOVEC

**OSNOVNA ŠKOLA IVANA PERKOVCA**

10292 Šenkovec, Zagrebačka 30

tel./fax 01/3395-758

e-mail: os-ivana-perkovca@zg.t-com.hr

KLASA: 007-04/24-02/12

URBROJ: 238-3-33-01-24-4

Šenkovec, 09.12.2024.

**Z A K L J U Č C I**

**41. sjednice Školskog odbora** održane u ponedjeljak, 09.12.2024. godine, s početkom u 18:00 sati u Osnovnoj školi Ivana Perkovca.

**Z a k l j u č a k 1.**

 Jednoglasno se prihvaća zapisnik 40. sjednice Školskog odbora, KLASA: 007-04/24-02/11, URBROJ: 238-3-33-01-24-2, od 19.11.2024. godine.

**Z a k l j u č a k 2.**

 Školski odbor utvrđuje kako su na natječaj za imenovanje ravnatelja-ice Škole zaprimljene tri (3) ponude. Ponude su dostavljene u propisanom roku, dostavljena je dokumentacija koja je navedena u natječaju, kandidati ispunjavaju nužne uvjete za ravnatelja te su dostavljeni dokazi o dodatnim kompetencijama. Kandidati su ostvarili jednak broj bodova za dodatne kompetencije.

Na temelju utvrđivanja ukupnog rezultata ostvarenog na vrednovanju, Školski odbor utvrđuje

Listu kandidata za izbor ravnatelja, kako slijedi:

1. Bužanić, Marijan

2. Javor, Vesna

 3. Papić, Danijela

Utvrđena lista kandidata za izbor ravnatelja objavit će se na oglasnoj ploči škole.

Lista kandidata za izbor ravnatelja nalazi se u privitku ovog zapisnika i čini njegov sastavni dio.

Utvrđena lista kandidata za izbor ravnatelja s preslikom ponude kandidata dostavlja se Učiteljskom vijeću, Vijeću roditelja, Zboru radnika i Školskom odboru radi donošenja stajališta o kandidatu. Kandidati trebaju predstaviti program rada za mandatno razdoblje na sjednici pojedinog kolegijalnog tijela. Stajališta Učiteljskog vijeća, Vijeća roditelja i Zbora radnika donose se na sjednicama tih tijela tajnim glasovanjem, o čemu se pisani zaključak dostavlja Školskom odboru.

**Z a k l j u č a k 3.**

Ponuda ponuditelja Metal Rešetar d.o.o. iz Šenkovca, s cijenom od 6.630,25 EUR bez PDV-a, odnosno 8.287,81 EUR s uključenim PDV-om, jednoglasno se odabire kao najpovoljnija ponuda u postupku jednostavne nabave- izrade nadstrešnice.

**Z a k l j u č a k 4.**

Školski odbor jednoglasno daje suglasnost za zapošljavanje gđe Dore Matsumoto Šegota na radnom mjestu pomoćnika u nastavi, na određeno, nepuno radno vrijeme, počevši od 07.01.2024. godine.

 Zapisničarka Predsjednica Školskog odbora

 Marina Valenčak Gordana Štefančić